Source: https://roxanaiordache.wordpress.com/category/ani/
Timestamp: 2017-07-22 10:49:18+00:00

Document:
ANI | Welcome to Roxania
INCOMPATIBILITATEA LUI JOHANNIS :)
Foto via politicaromaneasca.ro
Drăguţa de ANI îl caută din nou pe Klaus Johannis, nu se mai satură. Păcătoasa mică îl vrea chiar legat şi a chemat DNA. Pentru codoaşa Băsea. 🙂
Serios, dacă prin absurd primarul Johannis bătea palma cu băsecuritatea, acum avea statuie în centrul capitalei. PD-L l-a curtat cu asiduitate. Că ideal pentru ei era să-l pună pe neamţ în locul lui Boc, după care să-l bage candidat la prezidenţiale, contra cui? 😉
Numai că Johannis e incompatibil cu prostituţia şi a preferat proiectul frumos din 2009, după care s-a retras cu decenţă înapoi la Sibiu, păstrând legătura cu PNL, iar anul trecut a acceptat invitaţia lui Crin Antonescu şi a fost ales prim-vicepreşedinte al liberalilor.
În consecinţă, acţiunile ANI. Şi uitasem: după ce realegerea cu tomacul a năruit proiectul Johannis, primarul Sibiului a păţit tot felul de nasoale, printre care nişte atentate şi ameninţări cu moartea. Le stă în gât. 😛
P.S. Distraţi-vă cât mai puteţi, că urmează o postare dură despre evenimente faţă de care Orwell rămâne fără imaginaţie!
Publicat în ANI, Categoria Hitler şi Stalin, Ceasul rău pisica fără vină, D'ale carnavalului, DNA, DNA serveste patria, Dreapta, Eveniment, Falsuri, Galeria de succesuri, Galeria din Roxania, Imperiul Răului, Intoxicare, Liberalii, Moţiunea de centură, Nesimţire, Oroare, PR, Prostia nu doare, Prostituţie, Romania unfinished business, Romanian Psycho, România mereu electorală, Stupid Service | 7 Comments »
SENATORUL VALER MARIAN ACUZĂ: „GENERALUL COLDEA, CÂINELE DE PRADĂ AL DEMOCRAŢIEI”
Titlul declaraţiei: Generalul Coldea, câinele de pradă al democraţiei
Conform multor foşti şi actuali lucrători din Serviciul Român de Informaţii (SRI), şeful de facto al principalului serviciu secret din România este generalul Florian Mihai Coldea, primul adjunct al directorului SRI şi omul de încredere al preşedintelui Traian Băsescu. Generalul Coldea coordonează toată activitatea informativ – operativă a serviciului, directorul SRI, George Cristian Maior, conducând serviciul la nivel de reprezentare şi cooperare cu celelalte instituţii similare din ţară şi din străinătate. Primul adjunct al directorului SRI a fost propulsat în această funcţie, potrivit unor rudenii apropiate ale acestuia, pe filieră politică PDL, respectiv cu concursul primarului municipiului Arad, Gheorghe Falcă, şi a socrului acestuia Gheorghe Seculici. Primarul Gheorghe Falcă era, în perioada respectivă, secretar executiv naţional al PDL şi se afla în relaţii apropiate cu preşedintele Traian Băsescu, care i-a fost naş de căsătorie, precum și naş de botez al unicului său copil. Gheorghe Seculici era vicepremier şi ministru al Economiei în Guvernul Tăriceanu I la data promovarii lui Coldea în fruntea SRI. Seculici era şi şeful Cultului adventist de ziua a șaptea din România şi avea relaţii importante în Statele Unite ale Americii, unde achiziţionase casa fondatorului cultului adventist ( situată în Vermont).
Florian Coldea este originar din comuna Târnova judeţul Arad, a absolvit un liceu industrial din municipiul Arad şi a studiat un an si jumătate la Institutul Politehnic din Timişoara, unde studia şi Gheorghe Falcă. A renunţat la Institutul Politehnic după ce a căzut mai multe examene şi a urmat Facultatea de Psihosociologie din cadrul Academiei Naţionale de Informaţii, pe care a absolvit-o în anul 1996, dar nu a obţinut note de trecere la examenul de licenţa, pe care l-a trecut doar anul următor, rămânând aşadar repetent. Din caracterizările făcute de foşti colegi de academie reiese că era o persoană arogantă, introvertită, interesată mai mult de imaginea şi poziţia sa, fără prea multe relaţii de prietenie, tipul „carieristului”. Devotamentul față de președintele Băsescu și lipsa de scrupule în acțiunile sale i-au conturat un portret de funcționar slugarnic, de tipul securistului habotnic din perioada bolșevică, capabil de orice abuz pentru a executa ordinele stăpânului care l-a promovat în funcție și grad, fiindu-i devotat orbește acestuia ( ca, exemplu generalul Pantiușa Bodnarenko, numit de la Moscova primul șef al Securității comuniste din România). Deși îi place să facă pe misteriosul și este plin de morgă, Coldea este în realitate un individ lipsit de orizont intelectual (vezi eșecurile la examenele din facultate și din academie) și de capacitate de comunicare, precum și de discernământ și de spirit critic, fiind considerat capabil de orice de către ofițeri din SRI care l-au cunoscut mai bine : “ Este capabil să îngroape orice și pe oricine”.
Cei doi Gheorghe de la Arad ( Falcă şi Seculici) l-au susţinut pe Coldea în faţa preşedintelui Băsescu, care, în primăvara anului 2005, când avea gradul de maior în SRI şi activa în Inspectoratul pentru Prevenirea şi Combaterea Terorismului, l-a folosit în operaţiunea de salvare prin răscumpărare a celor trei jurnalişti români răpiţi în Irak. După eliberarea ziariștilor, Băsescu l-a promovat, la vârsta de 34 de ani, în funcţia de prim-adjunct al directorului SRI, cu rang de secretar de stat, şi l-a avansat ulterior până la gradul de general cu o stea. În 2012 preşedintele Băsescu l-a avansat pe Coldea general cu două stele. Florian Coldea a fost protejat şi susţinut iniţial de generalul Dan Gheorghe, originar tot din judeţul Arad (din comuna Sinta, învecinată cu Târnova) şi rudenie cu familia Coldea, considerat reprezentantul aripii conservatoare, de sorginte ceauşistă, din SRI ( fost ofiţer de Securitate, care în decembrie 1989 avea gradul de colonel şi funcţia de locţiitor al şefului Unităţii Speciale de Luptă Antiteroristă / USLA din cadrul Departamentului Securităţii Statului / DSS). În 1990 a blocat anumite dosare ale Revoluţiei, cum ar fi dosarul zborului Rombac de la Sibiu, iar după ce a fost recuperat iniţial în Serviciul de Informaţii al Ministerului de Interne (0215), unde a devenit şef, şi apoi în SRI. Florian Coldea a fost susţinut puternic din interior şi de generalul Ion Ştefănuţ, fost şef al Inspectoratului pentru Prevenirea şi Combaterea Terorismului, şi de generalul Sorin Brăteanu, şeful Secretariatului General al SRI (primul şef care l-a direcţionat pe linie de muncă şi naşul său de căsătorie).
După numirea în funcţia de prim-adjunct al directorului SRI, generalul Florian Coldea şi-a numit în funcţii importante de şefi şi de locţiitori de unitaţi oameni de încredere şi buni executanţi, ca de exemplu: generalul Ion Voinescu – adjunct al directorului SRI pe probleme de logistică; generalul Sorin Gabriel Cozma – şeful Inspectoratului pentru Prevenirea şi Combaterea Terorismului; generalul Elena Istode – şeful Departamentului Securităţii Economice; generalul Emilia Cristina Posastiuc – şeful Centrului pentru Surse Deschise (Centrul de Monitorizare Media); colonelul Ştefan Vatră – şeful Diviziunii Filaj-Investigaţii; colonelul Vasile Cămărăscu (fost coleg de cameră în timpul facultăţii) – şef al Direcției SRI Bucureşti şi apoi director adjunct la ORPISS; colonelul Eugen Tudor – locţiitor la UM 0982 Bucureşti; generalii Valentin Dan Căpşună, Gabriel Stătescu, Adrian Popescu, Gheorghe Puiu – şefi de unitaţi şi diviziuni. Generalul Coldea a reuşit să-şi impună anumiţi oameni şi în alte structuri ale statului, după cum urmează: generalul (r) Mircea Gheordunescu (fost prim-adjunct al directorului SRI în perioada 1997-2000) – înalt funcţionar al Ministerul Afacerilor Externe; generalul Costin Nedelea (fost coleg la SRI) – şeful unitaţii informative din Serviciul de Protecţie şi Pază (SPP); locotenent-colonelul Marius Stere (fost coleg la SRI) – șef serviciu la SPP; procurorul Marius Lazăr – la Parchetul de pe lânga Înalta Curte de Casaţie şi Justiţie.
La adresa sa s-au lansat acuzaţii de deturnare de fonduri în cazul răscumpărării jurnaliştilor români răpiti în Irak, respectiv că ar fi predat pentru răscumpărare doar 9 milioane de euro din suma cifrată între 12 milioane şi 13 milioane de euro, care a fost alocată de statul român în acest scop. La adresa sa s-au lansat şi acuzaţii de luare de mită, respectiv că ar fi primit 350.000 euro pentru încheierea unui contract de achiziţii pentru SRI. Informaţii în acest sens au fost făcute publice de senatorul Cătălin Voicu, fost general al Serviciului de Protecţie şi Pază (SPP), în declaraţii făcute în faţa Înaltei Curţi de Casaţie şi Justiţie, şi de generalul (r) Dumitru Iliescu, fost şef al SPP, în emisiunea „Ştirea Zilei” de la postul de televiziune Antena 3. Acuzaţia privind delapidarea a aproximativ 4 milioane de euro din suma alocata pentru răscumpărarea jurnaliştilor români răpiţi în Irak a fost susţinută şi de fostul procuror şef adjunct al DIICOT, Ciprian Nastasiu, în cartea publicată în 2009 cu titlul „Prădarea României” (la pagina 57), în care afirmă că a primit informaţii în acest sens din surse oficiale irakiene şi americane. La adresa sa s-au lansat acuzaţii că i-ar fi favorizat pe oamenii apropiaţi preşedintelui Traian Băsescu, respectiv pe fostul ministru al Dezvoltării Regionale și Turismului, Elena Udrea, şi pe ex-premierul Teodor Stolojan în dosarul Alro şi pe fostul președinte al ANAF, Sorin Blejnar, vizavi de corupţia si contrabanda din vămi. La adresa sa s-au lansat şi acuzaţii privind favorizarea soţiei sale, Dorina (născuta Negru, originară din Zalău judeţul Sălaj, colegă de facultate, ofiţer SRI), prin promovarea în funcţiile de şef al Serviciului de Protocol al SRI şi apoi director adjunct al Centrului de Psihologie al SRI, precum şi prin avansarea la gradul de locotenent-colonel în timp ce se afla în concediu pentru creşterea copilului, încălcând astfel regulamentele militare. La adresa sa s-au lansat acuzaţii că i-ar fi favorizat pe cumnatul său Adrian Negru (fratele soţiei sale), promovat în funcţia de şef serviciu în cadrul Direcţiei Judeţene Sălaj a SRI, şi pe finul său Cristian Soponar (fost coleg de facultate), promovat prim-adjunct al şefului Direcţiei Judeţene Satu Mare a SRI. La adresa sa s-au lansat acuzaţii privind favorizarea vărului său primar, George Coldea, preşedinte-director al firmei Medicare Technics, în afaceri cu aparatură medicală cu unităţi spitaliceşti din România. În acest sens, arătăm că, în cursul anului 2010, şeful Direcției Judeţene Satu Mare a SRI, colonelul Ştefan Coşarcă, a intervenit pe lângă conducerea Consiliului Judeţean Satu Mare să-l primească pe directorul George Coldea şi să-l sprijine prin achiziţionarea de aparatură medicală de la firma pe care o conduce, pentru spitalele preluate în judeţ. În plus, generalul Coldea este naşul de căsătorie al fostului prefect PDL al judeţului Arad din perioada 2009-2011, Călin Bibarţ, cu care este consătean, şi există suspiciuni că l-ar fi protejat atât pe acesta cât si pe soţia sa, care a deţinut funcţia de director general al Zonei Libere Curtici, prin care s-a efectuat contrabandă intensă cu ţigari şi alte produse accizabile. Ofiţeri din Direcţia Judeţeană Arad a SRI au dezvăluit că şeful lor, colonelul Dan Ilie Calalb, i-ar fi predat generalului Coldea, cu doi ani în urma, un pachet conţinând suma de 100.000 lei (un miliard de lei vechi) de provenienţă suspectă.
O acuzaţie gravă adusă generalului Coldea este aceea că ar fi provocat un accident de circulaţie în timp ce conducea în Bucureşti un autoturism de serviciu sub influenţa băuturilor alcoolice. Potrivit unor surse din Parchetul de pe lângă Curtea de Casaţie şi Justiţie, confirmate de ofiţeri din SRI, în anul 2008, generalul Coldea şi-a sărbătorit ziua de naştere (21 septembrie) împreuna cu procurorul general al României, Laura Codruţa Kovesi, după care, pe timp de noapte, s-au deplasat spre domiciliul acesteia, conducând personal un autoturism de serviciu. Pe B-dul Ştefan cel Mare, generalul Coldea a provocat un accident de circulaţie, respectiv a pierdut controlul volanului, a ieşit de pe carosabil şi a intrat cu autoturismul în copacii din faţa Clubului Dinamo, avariind grav partea din faţa a autoturismului, inclusiv parbrizul şi bordul acestuia. Circumstanţele producerii accidentului indică faptul că generalul Coldea se afla sub influenţa accentuată a băuturilor alcoolice. Vă puteţi închipui ce carnagiu s-ar fi putut întâmpla dacă la ora respectivă s-ar fi desfăşurat un meci de fotbal sau alt eveniment la stadionul Dinamo. Dosarul a fost muşamalizat ulterior de Secţia Parchetelor Militare din cadrul Parchetului de pe lângă Înalta Curte de Casaţie si Justiţie, ca urmare a intervenţiei procurorului general al României, respectiv de procurorul şef Ion Vasilache, promovat în aceasta funcţie de procurorul general Laura Codruţa Kovesi şi avansat ulterior de preşedintele Traian Băsescu la gradul de general. Menţionez că am făcut publice toate aceste aspecte în doua declaraţii politice prezentate la Senat, respectiv în data de 22 decembrie 2010, cu titlul „Lista sau gaşca lui Falcă”, și în data de 2 mai 2012, cu titlul „Laura Codruţa Kovesi: procuror general din milă si mită portocalie ”, dar procurorul general Laura Codruţa Kovesi şi generalul Florian Coldea n-au exprimat până în prezent nicio poziţie publică de contestare, preferând tăcerea, iar Consiliul Suprem al Magistraturii şi Parchetul de pe lângă Înalta Curte de Casaţie şi Justiţie nu au dispus redeschiderea cazului.
Generalul Florian Coldea este cunoscut şi recunoscut drept principalul coordonator al activităţilor de poliţie politică exercitate în ultimii ani de preşedintele Traian Băsescu şi camarila sa în scopul intimidării, discreditării şi demolării adversarilor politici (liderii partidelor din opoziţie, parlamentari, primari, preşedinţi de consilii judeţene, jurnalişti şi alţi formatori de opinie critici ş.a.) cu concursul instituţiilor de forţă ale statului român , îndeosebi al serviciilor secrete şi al Parchetului (SRI, SPP, DGIPI, DGA, DNA, DIICOT, Parchetul de pe lângă Înalta Curte de Casaţie şi Justiţie, Ministerul Administraţiei şi Internelor, Agenţia Naţională de Integritate şi Agenţia Naţională de Administrare Fiscală). Monitorizarea adversarilor politici s-a realizat prin activităţi de poliţie politică constând în interceptări ilegale de convorbiri telefonice sau ambientale, acţiuni de filaj, verificarea averii şi a eventualelor afaceri, verificarea şi monitorizarea conexiunilor cu alţi oameni politici, cu oameni de afaceri, cu jurnalişti şi alţi formatori de opinie. Acţiunile ilegale de interceptare telefonică sau ambientală şi de filaj sunt realizate de structuri specializate din SRI dar şi din SPP, DGIPI şi SIE. În scopul monitorizării şi fabricării de dosare penale adversarilor politici, serviciile secrete implicate au solicitat informaţii şi de la structurile Ministerului Administraţiei şi Internelor, îndeosebi de la organele de poliţie, şi ale Ministerului Finanţelor, în special de la Agenţia Naţională de Administrare Fiscală, condusă până anul trecut de slugoiul prezidenţial Sorin Blejnar, dar şi de direcţiile de control financiar şi administraţiile financiare judeţene. De asemenea, SRI sau alte servicii secrete implicate au solicitat Agenţiei Naţionale de Integritate să declanşeze acţiuni de verificare din oficiu a averii şi eventualelor afaceri ale adversarilor politici pentru a obţine informaţii în acest sens şi pentru a depista sau inventa eventuale motive de sesizare a Parchetului pentru fals în declaraţii sau conflicte de interese ori instanţele judecătoreşti pentru motive de incompatibilitate.
În cazul adversarilor politici consideraţi periculoşi, generalul Florian Coldea a recurs la stratagema obţinerii unui mandat de interceptare pentru motive de siguranţă naţională, care permite instituirea şi realizarea unui control tehnic operativ total (CTOT) asupra persoanei vizate: interceptarea tuturor convorbirilor telefonice şi ambientale, a poştei normale şi electronice, filaj permanent, monitorizarea persoanelor cu care intra în contact. Deosebit de grav este că, pentru interceptarea, urmărirea şi hărţuirea adversarilor politici ai actualei puteri, SRI are posibilitatea, pe care a materializat-o, de a recurge şi la reţeaua de sateliţi MONSAT de joasă altitudine, lansată de SUA în colaborare ci o serie de ţări europene, la care România are acces în baza unor înţelegeri între serviciile secrete ale statelor NATO. Reţeaua de sute de sateliţi MONSAT care acoperă Europa are dispozitive radar, bazate pe unde milimetrice, care au capacitatea de a urmări o persoană, după caracteristicile biometrice, oriunde pe Pământ, inclusiv prin acoperişul clădirilor în care se află aceasta. Totodată, sistemul MONSAT permite interceptarea convorbirilor telefonice şi a e-mailurilor. Astfel, prin marionetele sale de la SRI şi SIE, preşedintele Traian Băsescu foloseşte abuziv, independent şi fără control parlamentar, Sistemul Naţional de Monitorizare a Convorbirilor prin Satelit – MONSAT.
Solicit Direcţiei Naţionale Anticorupţie să se sesizeze şi să efectueze cercetări în cazul generalului Florian Coldea sub aspectul infracţiunilor de abuz în serviciu contra intereselor publice, referitor la acuzaţia de deturnare a sumei de aproximativ 4 milioane de euro în cazul răscumpărării jurnaliştilor romȃni răpiţi în Irak, şi de luare de mită, în cazul acuzaţiei privind primirea sumei de 350.000 euro pentru încheierea unui contract de achiziţii pentru SRI. Totodată, solicit Parchetului de pe lângă Înalta Curte de Casaţie şi Justiţie să redeschidă cauza în care generalul Florian Coldea a fost cercetat pentru accidentul de circulaţie provocat pe B-dul Ştefan cel Mare din Bucureşti, în timp ce se afla sub influenţa băuturilor alcoolice, şi să se sesizeze faţă de procurorul general Laura Codruţa Kovesi sub aspectul infracţiunii de favorizare a infractorului. În fine, solicit Parchetului de pe lângă Înalta Curte de Casaţie şi Justiţie să-l cerceteze pe generalul Coldea sub aspectul infracțiunii de abuz în serviciu și pentru încălcarea legii siguranței naționale pentru toate acțiunile de poliție politică pe care le-a ordonat și coordonat.
Text via http://ohanesian.wordpress.com/2013/05/21/generalul-sri-florian-coldea-politie-politica-santaj-si-coruptie-la-cel-mai-inalt-nivel/
Sublinierile cu italice îmi aparţin.
Comentariul meu (pe care i l-am trimis aproape identic şi pe blog):
Eroarea senatorului Valer Marian e că invocă probe circumstanţiale, când are flagrantul. Balast care parazitează cauza.
Cred că textul ar fi (fost) perfect, iar iniţiativa, inatacabilă, dacă autorul s-ar fi limitat la expunerea de fapte indenegabile: modul promovării, promovările nepotiste pe care le-a comis – una, cu încălcarea regulamentelor militare -, furtul din banii statului, poliţia politică fără precedent pe pământ românesc, inclusiv prin folosirea sistemului MONSAT, accidentul alături de Kovesi – fapte extrem de dure şi relevante prin ele însele. Adăugând elemente anecdotice, senatorul a riscat să-şi dilueze mesajul extrem de grav şi să-i dea, pe alocuri, o notă mai puţin serioasă. Consider că şi P.S.-ul ar fi fost preferabil să lipsească, pentru acurateţea şi altitudinea demersului.
Când lansezi un demers care te implică atât de total, tu, demnitar al statului, ai grijă să procedezi fără fisură şi să fii cât se poate de convingător. Dacă introduci elemente conflictuale la adresa publicului-ţintă nu faci decât să-ţi diminuezi şansele de susţinere. De exemplu, pe mine m-a deranjat foarte tare expresia privind “călcatul în scuipaţi de mitici”. Până una-alta, nu vreun mitic, ci ardeleanul Coldea e cel care face obiectul acuzelor de malversaţiuni fără precedent în ultimii 23 de ani din partea unui exponent al SRI. Şi cred că dacă înjuri regăţenii de mamă, n-ai nici o şansă.
De asemenea, sunt înşiruite multe nume, dintre care unele sunt poate ale unor oameni competenţi profesional, deci, oricum promovabili şi fără criterii subiective, şi nu cred că e strategic să deschideţi război pe atâtea fronturi; adică, s-ar putea chiar să-i puneţi pe unii oneşti în situaţia de a se ralia lui Coldea, din pricina faptului că sunt vizaţi en gros, într-o cauză care necesită (mai) mult soft (decât hard).
În rest, toată stima şi toate urările de succes în cauzele drepte! Domnului senator şi jurnalistului Ovidiu Ohanesian!
P.S. În mod sigur, embargoul la adresa senatorului Valer Marian se va menţine ermetic. Dacă despre acuzaţiile la adresa lui Ponta nu s-a suflat o vorbă în mass-media, presa îşi va ţine chiar respiraţia în faţa demersului privitor la şeful de facto al SRI.
Unii s-au întrebat cu privire la Ponta şi se vor întreba cu privire la Coldea, la fel de fariseic, de ce Valer Marian vine inclusiv sau mai ales cu fapte mai vechi. Pentru simplul fapt că le-a mai semnalat, inclusiv prin întâmpinări oficiale. Nu doar fără rezultat. Fără vreun răspuns. Ca şi cum n-ar fi existat.
Pe Radu Tudor îl consider cel mai curajos jurnalist român, alături de Ovidiu Ohanesian, Romulus Cristea, Oana Stancu, Rareş Bogdan, Oana Stănciulescu, Andreea Creţulescu, Dana Grecu, Sandra Stoicescu şi cu voia dumneavoastră, ultimul pe listă, Sorin Roşca Stănescu. Sigur am omis pe cineva şi să mă ierte.
Voiam să spun că Radu Tudor a fisurat, un pic, embargoul, la o emisiune a Danei Grecu în care a spus că Valer Marian a formulat acuzaţii mult mai grave decât SRS la adresa lui Ponta şi Ponta a tăcut mâlc, nu şi-a cerut lui ca preşedinte al PSD să-l dea afară, aşa cum i-a cerut lui Crin să-l excludă pe SRS. Şi a mai zis Radu Tudor că nu poate reproduce acuzele lui Valer Marian pe motiv de CNA. 😛
Păi, dacă senatorul Valer Marian ar fi invitat în direct, împreună cu Ovidiu Ohanasian, Radu Tudor ar putea pune, de fiecare dată, bulina roşie. Şi în felul ăsta s-ar rezolva cu CNA. 😆 Deşi, serios, nu-i cazul, pentru că singura imunitate parlamentară priveşte declaraţiile politice. Deci, dacă o televiziune mediatizează o declaraţie politică n-are cum să intre sub sancţiunea CNA.
Să nu se supere Radu Tudor, ştiu că nu e voie, ultimul lucru pe care l-aş intenţiona ar fi să-l pun într-o situaţie delicată. Embargourile sunt crâncene. Mai ales când sunt vizate serviciile.
Publicat în America, ANI, Apărare, Categoria Hitler şi Stalin, Din blogosferă, DNA serveste patria, Dreapta stângii, Eveniment, Galeria de succesuri, Galeria din Roxania, Imperiul Răului, Maxima zilei, Merită văzut, NATO, Nesimţire, Oroare, Parlament, PR, Presa, Romania unfinished business, Romanian Psycho, Stânga, Stupid Service, USL | 8 Comments »
Publicat în America, ANI, Categoria Hitler şi Stalin, Corupţie, Crimă organizata, DNA, DNA serveste patria, Eveniment, Galeria de succesuri, Guvern, Imperiul Răului, Justiţie, Liberalii, Lovely ladies, Mare caracter, Moguliada, Moţiunea de centură, Nesimţire, Oroare, PR, Presa, Preşedinţie, Prostituţie, Romania unfinished business, Romanian Psycho, Stânga, Stupid Service, UE, USL | 38 Comments »
REPUBLICA PROCURORILOR. CONSOLIDAREA SISTEMULUI. ŞI A CUPLULUI BĂSESCU-PONTA
Foto: Gabriel Petrescu – poate cea mai bună fotografie politică a ţării
Ponta a declarat că l-a sunat de dimineaţă pe Băsescu şi i-a cerut voie să-l nominalizeze ca ministru al Justiţiei pe procurorul Robert Cazanciuc, fost purtător de cuvânt al Parchetului General. După care a cerut CSM să ia act de demisia lui Cazanciuc ca procuror, iar CSM a executat în unanimitate. Imediat.
Procuror trimis judecător la Curtea Constituţională, procuror care conduce magistraţii de la CSM, premier-procuror.
Care spune că vrea stabilitate. Stabilitatea sistemului băsecurist. Pe care îl consolidează. Bizonii de la PSD sunt în mod sigur mulţumiţi, ei vor paşte fericiţi în continuare, obişnuiţi cu furajarea. Majoritatea membrilor şi foarte mulţi din simpatizanţi. De unde şi perpetuarea sistemului, vreme de 23 de ani. Electoratul fesenist. Furajabil din burtică de mamă care aplauda minerii în Piaţa Universităţii. Electorat cazon, devertebrat, decerebrat şi care primeşte cu resemnare veştile de sus, fiind gata de executare. Un electorat pe care asocierea cu PNL şi mai ales, personalitatea preşedintelui Antonescu îl trezise la conştiinţa de sine ca dimensiune umană. Verticală şi cugetătoare. Periculos pentru cei pe care nu-i interesează decât propria carieră, puterea şi averea. Pentru care au nevoie de supunere. Deci, Ponta a amorţit la loc electoratul deşteptat. Rămân liberalii. Dar sunt mult mai mulţi simpatizanţi decât se mint sondajele de la Cluj. Şi suficienţi antibăsişti dinamici rămaşi din cei 7,4 milioane. Trebuie nişte procurori care să-i cuminţească. La timp şi în proporţie de masă.
Ponta îmi provoacă o profundă senzaţie de vomă. La propriu.
El a vrut iniţial să-l pună pe Horia Georgescu, dar Crin nu i-a făcut jocul să declare că are mână liberă. Pentru că liberalii în mod cert nu puteau fi colegi cu Horia Georgescu. Ponta a forţat, din nou, ruperea USL, cu mâna PNL. Cum spuneam, nu ţine! S-o facă el.
Horia Georgescu era totodată o sfidare la adresa Antenei 3, pentru că Oana Stancu a făcut ancheta în care a arătat cine este personajul – abject, corupt, infect. Oana Stancu a fost înlăturată, la pachet cu Ursu, de la Realitatea, de către Sebi Ghiţă. Zis Moguliţă. Am reamintit nu de alta, dar ca să nu uităm.
Dacă vă uitaţi la Robert Cazanciuc, undeva în lanţul genetic n-are cum să nu fie înrudit cu Hăimăneală.
Cazanciuc e cuţu al cuplului Băsescu-Ponta, cuplu de copertă pentru mariajul homosexual. Pentru a cărui legalizare în România este aşteptat şi preşedintele francez, Hollande.
Cazanciuc este doar un turist pe ruta Bucureşti-Bruxelles, drumuri pe care le va face în genunchi patru labe, dus-întors.
PSD deja se acomodează cu gândul că va reface FSN. Întrebarea e: cu cine? 😀
P.S. Că nu tranzacţionează Justiţia, PNL a dovedit. Din plin. Ca dovadă şi faptul că a preferat să piardă un minister, fără să primească nimic în schimb.
Publicat în ANI, Categoria Hitler şi Stalin, Curtea Constituţională, D'ale carnavalului, DNA serveste patria, Dreapta, Electoralia, Eveniment, Foto, FSN, Galeria de succesuri, Galeria din Roxania, Guvern, Imperiul Răului, Justiţie, Liberalii, Lucru manual, Mare caracter, Moguliada, Moţiunea de centură, Nesimţire, Oroare, Poz(n)e, PR, Presa, Preşedinţie, Prostia nu doare, Prostituţie, Romania unfinished business, Romanian Psycho, România mereu electorală, România profundă, Stânga, Stupid Service, UE, USL | 18 Comments »
CCR SE ÎNTRECE PE SINE
Dacă vara trecută CCR a anulat 8,5 milioane de voturi, azi chiar n-au contat câteva sute de voturi ale magistraţilor din toată ţara, care au votat revocarea fraudelor Ghica şi Dănileţ din CSM. Care au sesizat CCR.
Iar CCR a decis că Dănileţ a fost revocat neconstituţional. Precedent pentru Ghica.
Ştiţi o mai bună pledoarie pentru renunţarea la dreptul de vot? Păi dacă tot e anulat? Într-un fel sau altul. Că şi Ponta l-a anulat.
Mai înainte de isprava de ieri, el s-a angajat solemn în faţa stăpânilor lui – din ţară şi de peste hotare – că nimeni nu se va atinge de CCR şi de ANI la revizuirea Constituţiei.
E monopolul mamei lor.
Publicat în ANI, Curtea Constituţională, D'ale carnavalului, Eveniment, Falsuri, Galeria de succesuri, Guvern, Justiţie, Lucru manual, Maica lor Rusia, Mare caracter, Monumentus altus, Moţiunea de centură, Nesimţire, Oroare, Prostituţie, Romania unfinished business, Romanian Psycho, Stupid Service, Tupeu | 9 Comments »
TURISM POLITIC LA PD-L. LE DĂ ŞI FETE? :)))
Foto: newsin.ro
Udrea şi-a întâmpinat susţinătorii moţiunii cu lapte proaspăt. Ca să fie clar din ţâţa cui se adapă. În Postul Mare.
Matroana le asigură participanţilor la convenţia PD-L şi cazare în hotelurile soţului Cocoş – apropo, că pentru draga de ANI ea nu era incompatibilă ca nevastă de hotelier pe post de ministru al Turismului. Nu?
Întrebarea e dacă le dă şi fete. Sau prestează ea. 🙂
Publicat în ANI, Categoria Elena Băsescu, Corupţie, Crimă organizata, D'ale carnavalului, Dreapta stângii, Electoralia, Eveniment, Funny, Galeria de succesuri, Maxima zilei, Monumentus altus, Oroare, Prostituţie, Romanian Psycho, Stupid Service, Tupeu, Vanity fair, Veery funny indeed, Ţigănie | 7 Comments »
GIGI BECALI RIDICULIZEAZĂ RTV :) APROPO, DRAGĂ DE ANI, SEBI NU-I UN PIC INCOMPATIBIL? ;)
Cocina băsecuristului Sebi Ghiţă e într-o isterie frenetică, faţă de care Miţele lui nenea Iancu sunt fetiţe nevinovate. 😛 Modelul oficinei e şatra – să mă ierte chivuţele!
Bieţii de ei sunt disperaţi contra lui Crin şi aruncă tot felul de imbecilităţi, care mai de care mai aberante, pentru debili mintal – să mă ierte cei în cauză!
Pe Crin îl atacă atât de idioţeşte încât – după fonfleul cu sondajul-fantomă „de care se sperie Crin” 😛 – au ajuns să vehiculeze spumele lui VC Tudor, anume că l-a adus pe Johannis fiindcă sunt parteneri de poker. 😆 Şi că de fapt „proiectul Johannis” ar fi fost susţinut de Vântu, motiv pentru care un om al lui Crin se pregăteşte să-l scoată din închisoare. 😆 Şi tot felul de alte sminteli, de care poţi da oricând butonezi din greşeală.
Partea proastă e că noul OTV trage în jos toate celelalte televiziunile „de ştiri”, inclusiv Antena 3, care, de dragul concurenţei senzaţionaliste derizorii, face din jurnale şi unele emisiuni, terci cu ceapă prăjită. Despre asta, separat – că e interesant. Revenind, în goniţa lor după bălăcărirea preşedintelui PNL, prestatorii de la RTV au anunţat gâfâind că Gigi Becali a lansat „primul atac, unul fără precedent, la adresa lui Crin”. Şi două foste jurnaliste serioase, devenite ţaţe în piaţă, se pregăteau să clămpănească despre „eveniment”.
La care, Gigi se cere telefonic şi le pune la punct cu o duritate într-adevăr fără precedent din partea lui, în sensul că a călcat în picioare oficina exprimându-se exclusiv politicos. A zis omul: „Nu l-am atacat şi nu-l voi ataca niciodată pe Crin Antonescu, e un om de onoare, care şi-a respectat cuvântul, eu am avut o convenţie cu el, nu mă interesează PNL”.
Şi în timp ce Gigi făcea declaraţia clară, pe burtieră apărea din nou ştirea senzaţională cu atacul fără precedent la adresa lui Crin.
La care Gigi repetă la fel de ferm declaraţia anterioară, cerându-le să scoată prostia de pe ecran. Greu, greu de tot pentru RTV să scoată prostia. S-ar desfiinţa.
Aşa, deci Becali a declarat în continuare că îl respectă şi pe Klaus Johannis, că e un om capabil, moment în care ţaţele sar că de ce l-a lăudat Crin atât de tare, declarând că e bun şi de premier, şi de preşedinte.
Sigur că a fost prea mult pentru Gigi şi a răbufnit, că adică Johannis e capabil, dar faţă de el, Becali, primarul de la Sibiu e zero, în sensul că n-a făcut nimic comparativ cu el.
Mulţumite că măcar au scos ceva-ceva de la Gigi Becali, duduile se pregăteau să încheie discuţia telefonică, dar, ghinion: Gigi a reluat în final elogiul la adresa lui Crin Antonescu şi le-a pus în vedere să nu-i mai atribuie declaraţii. În plus, a repetat că îl susţine la preşedinţia României, pentru că o merită.
Fătucile au închis, spăşite. După care un băiat s-a agitat repetând, repede-repede, că primarul Sibiului a avut cauze penale.
Ce contează că le-a câştigat? Asta nu se pune. 😛
P.S. Sebi avea vocaţie de băiat de pe Calea Victoriei. Tuns regulamentar. 😉
Şi draga de ANI în faţa băieţilor închide ochii. Că Ghiţă nici nu e incompatibil: parlamentar şi matron mass-media. Realitatea e că genul de cocină pe care o practică RTV în loc de jurnalism îmi aminteşte de zvonurile la adresa lui Paul Goma, că de fapt şi-a omorât mama, de-aia se dă opozant. 👿
Apropo, cei 25 35 de ani de la Carta 77 au trecut fără nici o menţiune. Mi se pare normal, din moment ce sistemul s-a perpetuat şi tot Securitatea e la putere. După 23 de ani.
Publicat în ANI, Best ever, D'ale carnavalului, Falsuri, Galeria de succesuri, Intoxicare, Liberalii, Lucru manual, Mare caracter, Maxima zilei, Moguliada, Monumentus altus, Nesimţire, Oroare, PR, Presa, Prostia nu doare, Prostituţie, Romania unfinished business, Romanian Psycho, România mereu electorală, Stânga, Stupid Service, Ţigănie | 9 Comments »
PSD SUGE LA „TĂTICUL PENALILOR” ŞI SFIDEAZĂ PNL, ÎN TIMP CE UNGARIA SFIDEAZĂ ROMÂNIA
Se întâmplă ceea ce era previzibil de când cu (im)pactul.
Din cauza unor codoi de toporişti băsiste, încep dispute la scenă deschisă între PNL şi PSD.
Zgonea zice că trebuie făcut cum cere Băsescu, fiindcă aşa cere Sovietul Suprem de la Bruxelles.
Puiu Haşotti răspunde că nu suntem paşalânc şi nu trebuie să ne comportăm ca un paşalâc.
E vorba de draga de ANI, târfă hoaţă ce e ea! Şi scumpă foc, că o plăteşte Ponta triplu.
Bref, Zgonea ori e bou rău, ori e şi el cu scheleţi, vorba Doctorului. Apropo, pe urmă şi el a zis că nu vrea sânge pe pereţi. Ăştia sunt băieţii din PSD. Se scoală în opoziţie şi se moaie la guvernare.
Despre flama cu ungurii, eu zic să-i scoată UE din priză pe dezaxaţi. Să le dăm autonomie teritorială până se îneacă. Dacă avem ministru de Externe. Dacă nu, vor merge cu tupeul pe culmi (im)previzibile – de altfel, au anticipat impotenţa de la Bucureşti şi au plusat, au făcut ei primul pas, Ungaria reclamă România pentru că îşi bate joc de România. Iar România, în loc să acţioneze calm şi elegant, adică să-i pună la punct cu mâna Bruxelles-ului – ca să înţelegem şi noi de ce facem parte din Uniunea Europeană- noi batem pasul pe loc. Şi în loc de busuioc, răsare ceardaş. Un dans frumos, de altfel. Numai bun de etalat ca tradiţie minoritară. 🙂
Serios, în loc să fim calmi şi pragmatici, suntem lenţi şi ineficienţi.
Cum ministrul de Externe al Ungariei a declarat că susţine „autonomia teritorială a Ţinutului Secuiesc”, scandalul diplomatic n-are cum să se soldeze decât cu o demisie: ori a ministrului lor de Externe, ori a ministrului nostru.
Publicat în ANI, Categoria Elena Băsescu, Eveniment, Galeria de succesuri, Imperiul Răului, Liberalii, Maica lor Rusia, Mare caracter, Parlament, PR, Prostia nu doare, Prostituţie, Romania unfinished business, Romanian Psycho, Stânga, Stupid Service, UE, Ungaria, USL, Ţigănie | 8 Comments »

References: CSM 
 CSM 

CCR 
 CCR 
 CCR 
 CCR